《喜厉山人自禾中来得诗四章 其四》
清代·姚燮

惜无叶石林，来续白祠社。往岁徵逐流，当路几存者？

君髯白已斑，我发秃就寡。忍于深柳阴，对此绿盈把。

柳边春正酣，纤鸟语娇奼。何以艳日光，不照破屋下。

明日阊门市，与子贳蹇马。芊芊多蘼芜，莽莽入原野。

蛱蝶吾帽栖，游丝子衣惹。漫感羁人羁，聊为冶游冶。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。